השמיניה (סדרת טלוויזיה)
מונחים חשובים

גלי למדא - גלי מוח אשר נמצאים אצל כולם, אבל אצל ילדים מחוננים גלי הלמדא חזקים יותר ולהם כוח אנרגטי רב ובעיקר כאשר הם מתבגרים עד גיל 18, ואז הגלים הללו נחלשים ככל שגדלים. את גלי הלמדא מקבלים בירושה מאחד ההורים, אבל רוב השמיניה קיבלה את הלמדא דרך מדען בשם יוליוס ברגר שהשתיל אותם בתוך בטנן של אמהותיהם כאשר עוד היו עוברים. ניתן למדוד, לשאוב ואפילו למחוק אותם.
למדא קלאוד (עונות 2–3) - ענן למדא שנוצר כאשר לפחות שישה ילדי למדא נמצאים בסמוך זה לזה. באמצעות הלמדא קלאוד ניתן להעביר מחשבות, ללמוד דברים ואף לדבר בטלפתיה. בנוסף ניתן להשתמש בענן בצורת קרינה שיכולה להרוג בן אדם (כמו חברי השמיניה שהשתמשו בענן ליצור ממנו קרינה שהרגה את דניאל בסוף עונה 3).
LSR (עונות 1–3) - מכשיר דמוי אוזניות שנוצר על ידי אבנר. נועד למדידת ולשאיבת גלי למדא. ה-LSR היו בכל שלוש העונות, אך בעיקר בעונה 1.
טורבו טיים (עונות 1–2) - מכשיר בעל יכולת להאיץ ולעכב את תהליך ההתבגרות. יכול להפוך אדם למבוגר/צעיר יותר מגילו האמיתי. נוצר על ידי עמוס בעונה 1 שביגר את ילדיו מאיה ויונתן מגיל 10 לגיל 15 והפך אותם לאיה וניני, ואף הצעיר את עצמו ב-20 שנה והפך לדדי. הטורבו טיים הוצא מחוץ לחוק בתחילת עונה 2 בעקבות המשפט על סגירת פרויקט ״השמיניה״ בבית הספר, אבל חלק מהמכונה נמצא בכת סקורפיו. המכונה אוזכרה רבות בעונה השלישית.
כיתה ט׳8 (עונה 1) - כיתה בבית הספר ״רבין״ אשר בה התממן הפרויקט של השמיניה, וחברי השמיניה למדו בה עד שהפרויקט נחשף בסוף העונה. דגנית הייתה המחנכת שלהם, דדי היה המורה שלהם להיסטוריה, אבנר היה האחראי על הפרויקט, ורוחל׳ה הייתה המנהלת שלהם בבית הספר לפני שהכירה את יאיר.
המצפה (עונה 2) - חלל סודי מיוחד המכיל את הטכנולוגיות מהמתקדמות בעולם, אשר נועד לאפשר לשמיניה לפעול בצורה הטובה ביותר וללא הפרעות. המצפה נפתח כשמולי הסכים להיות הממונה על הפרויקט לאחר שאבנר ודדי זוכו מהמשפט, והוא ממוקם מאחורי מכונת שתייה בקניון עזריאלי. נסגר בסוף העונה.
סקורפיו (עונה 2) - כת המונהגת על ידי אדם זקן וסמלה הוא עקרב. הכת מאמינה בחיי נצח ועושה כל שביכולתה על מנת להשיג את מטרה זו על ידי שאיבת למדא. בכת נמצאו בין היתר דניאל, מולי, לינה, לילי והזקן (שבהמשך מתגלה כי הוא צעיר שהפך לזקן במכונת הטורבו טיים). בסוף העונה הכת נסגרה לאחר שלינה ולילי נעצרות, דניאל בורח, ומולי והזקן מתו.
המועצה (עונות 3–5, מוזכרת בעונה 1) - ארגון חשאי הפועל במקביל למוסד ולשב"כ. מפעיל סוכנים למשימות מיוחדות בארץ ומחוצה לה. בין היתר אחראית המועצה לפיקוח אחר מקורות ושימוש באנרגיית למדא, אך בסוף העונה השלישית מסתבר שהמטרה שלה להשתמש בשמיניה בתור נשק וכך לשאוב מהם למדא וליצור צבא קריפטון בלתי מנוצח. נסגר בסוף הסדרה.
קריפטון (עונה 3) - גֵּן מלאכותי אשר נועד ליצור את ה"אדם המושלם": צעיר לנצח, בעל תוחלת חיים ארוכה, וחסין מכל פגע. הנוסחה לקריפטון מחולקת ל-2 ונמצאת בפוסטרים הנמצאים בתוך הקוף הלבן והקוף השחור. על מנת שהגן ייקלט בגוף יש צורך להשתמש באנרגיית למדא. תחילה הגוף של ניני לא קלט את הגן, אך גופו של דניאל קלט אותו ובכך ריפא את פניו והפך למפלצת למדא עד שנהרג על ידי קרינת הלמדא של השמיניה. המועצה התכוונה להשתמש בגן הקריפטון בשביל ליצור צבא בלתי מנוצח.
הקוף השחור (עונה 3) - פסל של קוף בצבע שחור, אשר נמצא במקדש של סקורפיו ומכיל בתוכו חצי מהנוסחה לקריפטון.
הקוף הלבן (עונה 3) - פסל של קוף בצבע לבן, אשר נמצא אצל סוחר עתיקות בשם איגבן טדאוש ומכיל בתוכו חצי מהנוסחה לקריפטון.
הספרייה (עונה 3) - בהתחלה שומשה כספרייה ציבורית, אך בהמשך התגלה כי היא מיועדת לחברי השמיניה לעשות בה מה שהם רוצים מבלי שיקרה להם שום דבר רע, לעומת זאת כן קרו בה דברים רעים: השתלת פצצה על ידי ביז’ו (שבהמשך נוטרלה) ורצח יואל על ידי דניאל שהתחזה לניני.
פולסר (עונות 4–5) - מכשיר למחיקת זיכרון לטווח קצר - בשימוש המועצה. נועד למנוע מהשמיניה להיזכר בקטעים מעברם.
אומיקרון (עונות 4–5) - ארגון טרור בהנהגתו של אבשלום, אשר משתלט על מוחות של אנשים ושולט בהם מרחוק, מטיל אימה ופחד על הציבור על מנת לקדם את מטרותיו. החברים שם היו אבשלום, ניצן ודורי. נסגר בסוף הסדרה